GRADSKO KAZALIŠTE LUTAKA SPLIT

Tončićeva 1

**Z A P I S N I K**

***tridesetčetvrte sjednice Kazališnog vijeća GKL-a***

Sjednica Kazališnog vijeća GKL-a održana je 18. listopada 2024. u Tončićevoj 1, s početkom u 8:30 sati.

**Prisutni:**

1. Aleksandra Dužević, predsjednica Vijeća
2. Justina Vojaković-Fingler, članica Vijeća
3. Thomas Krstulović, član Vijeća
4. Branimir Rakić, član Vijeća
5. Lucijan Roki, ravnatelj
6. Mirela Dvornik, zapisničar
7. Zorica Stošić, voditeljica računovodstva

**DNEVNI RED**

1. Usvajanje Zapisnika 33. sjednice Kazališnog vijeća
2. Razmatranje i usvajanje devetomjesečnog financijskog izvješća za 2024. godinu
3. Razmatranje i usvajanje devetomjesečnog programskog izvješća za 2024. godinu
4. Razno

 Nakon što je predsjednica Vijeća, gđa Dužević otvorila sjednicu Vijeća, dnevni red sjednice jednoglasno je prihvaćen.

Točka 1.

 S obzirom da su svim članovima Kazališnog vijeća ranije dostavljeni materijali potrebni za donošenje valjanih odluka, kao i Dnevni red sjednice, Kazališno vijeće jednoglasnom odlukom usvojilo je zapisnik s prethodne sjednice.

 Točka 2.

 Voditeljica računovodstva gđa Stošić prezentirala je prisutnima rezultate devetomjesečnog rada Kazališta u financijskom dijelu. Gradsko kazalište lutaka ostvarilo je u prvih 9 mjeseci 2024. manjak prihoda od 21.713,39 Eur-a što zajedno sa 53.894,13 eura prenesenog viška iz prethodnog razdoblja iznosi 32.180,74 eura na raspolaganju. Prema tabelarnom prikazu je vidljivo da je ostvaren “MANJAK” prihoda iz gradskog proračuna zbog modificiranog načela knjiženja.

U prihodima iz gradskog proračuna su i prihodi koji se odnose na troškove iz 2023.godine u iznosu od 5.487,73 Eur-a koje smo naplatili u siječnju i veljači 2024. U prihodima iz državnog proračuna je tekuća pomoć Ministarstva kulture /80%/koju je GKL dobilo za premijerni program u 2024.godiniu od 4.240,00 Eur-a, te za festival „Mali Marulić“ 8.096,10 Eur-a k . Do 30.09.2024.Gradsko kazalište lutaka realiziralo je 3 premijere Nije pas beštija, Reci AAA, i Dankovo srce; 1 koprodukcija (Karneval životinja) i jedna pričaonica (Pričaoničari).

 Isto tako s Ministarstvom kulture je potpisan ugovor kojim se Gkl-u odobrava 6.000,00 Eura za zamjenu kazališnog zastora. Do 30.09.2024. je na temelju najpovoljnije ponude ponuditelja MAORI D.O.O. iz Ljubljane nabavljen kazališni pliš Alicante za zastor. Isti je montiran te je Ministarstvu kulture poslano izvješće na temelju kojeg očekujemo refundaciju dijela utrošenih sredstava.

Ukupni prihodi u prvih 9 mjeseci 2024. **veći su za 22.4%** u odnosu na isto razdoblje prošle godine. Na porast prihoda utjecao je porast prihoda od ulaznica **za 18,7 %** kao i veći prihod od najma dvorane za **22 %.** Dok su ukupni rashodi do 30.09.2024. **veći za** **21,2%.**u odnosu na isto razdoblje prošle godine.

 Članovi Vijeća nisu imali primjedbi na izneseno devetomjesečno financijsko Izvješće, te je isto jednoglasno usvojeno. ( **Odluka I/XXXIV )**

 Točka 3.

 Nakon izvješća gđe Stošić, Ravnatelj Roki je obrazložio devetomjesečno programsko izvješće Gradskog kazališta lutaka. Kazalište je ostvarilo 147 izvedbi redovnog programa za 20 049 gledatelja, odnosno zajedno sa popratnim programima i najmovima dvorane ostvareno je 163 događanja za 21 718 gledatelja. Ponovno je istaknuo da su ostvarene 3 premijere Nije pas beštija, Reci AAA, i Dankovo srce, te 1 koprodukcija (Karneval životinja) i jedna pričaonica (Pričaoničari). Do kraja godine preostaje nam po planu još jedna obnova repriznog naslova.

Članovi Vijeća nisu imali primjedbi na izneseno devetomjesečno programsko Izvješće, te je isto jednoglasno usvojeno. ( **Odluka II/XXXIV )**

 Točka 4.

 Potpredsjednicu Vijeća gđu Kačić-Rogošić, a i oste vijećnike zanimalo je koje smo nagrade osvojili na proteklom 27. susretu profesionalnih kazališta za djecu i mlade HC ASSITEJ održanom u Čakovcu. Ravnatelj Roki se zahvalio na pitanju i odgovorio da smo dobili nekoliko nagrada, a najvrijednija je nagrada za **NAJBOLJU PREDSTAVU U CJELINI** – PREDSTAVA “MACA PAPUČARICA” , te da smo najponosniji na obrazloženje žirija koje slijedi…

„Iako se radi o tradicionalnom prikazu klasičnog teksta, ljepota predstave Maca Papučarica je u tome što se najizravnije obraća djetetu kao gledatelju, čime nastavlja kontinuitet dugogodišnjeg fokusa predstava GKL Split. Zbog jasnoće priče i izražajnih sredstva, dječja publika lako se prepoznaje u iskustvima likova. Od svih selektiranih predstava, Maca papučarica vraća kazalište djetetu.“

Sjednica je zaključena u 08:55 sati.

|  |
| --- |
|  |
|  |

ALEKSANDRA DUŽEVIĆ, predsjednica Vijeća \_\_\_\_\_\_\_\_\_\_\_\_\_\_\_\_\_\_\_\_\_\_

MIRELA DVORNIK, zapisničar \_\_\_\_\_\_\_\_\_\_\_\_\_\_\_\_\_\_\_\_\_\_